
ПРАВИЛНИК ЗА ВЪТРЕШНИЯ ТРУДОВ РЕД
2026/2027
Настоящия правилник е приет и актуализиран на Общо събрание на колектива с протокол № 2/05.10.2026 г., съгласно разпоредбите на чл. 181 от КТ и утвърден със Заповед на директора № 20 /05.10.2026 г.

	Глава І. Обща част
Чл. 1. (1) Настоящият Правилник за вътрешния трудов ред се издава на основание чл. 181 от Кодекса на труда.
(2) Настоящият Правилник за вътрешния трудов ред урежда и конкретизира правата и задълженията на всички служители и работници, страна по индивидуално трудово или служебно правоотношение с работодател Основно училище „Васил Евстатиев Априлов” с. Рабиша, наречени по-долу Служителите.

(3) Правилникът за вътрешния трудов ред урежда и въпросите, свързани с организацията на трудовия процес, осигуряването на безопасна и здравословна работна среда, стимулираща повишаването на ефективността на труда.

Чл. 2. (1) Разпоредбите на Правилника имат нормативен характер. Той урежда въпроси неуредени с повелителните разпоредби на нормативен акт и попадащи в компетентността на работодателя.

(2) Правилникът за вътрешния трудов ред е задължителен за целия училищен персонал (както за учителите, служителите, работниците, така и за работодателя).

(3) Правилникът за вътрешния трудов ред се прилага по отношение на всички лица, намиращи се на територията на училището.

(4) Правилникът за вътрешния трудов ред се прилага по отношение на всички лица, които са определени от друг работодател да изпълняват временно или постоянно своите задължения на територията на училището.
(5) Правилникът за вътрешния трудов ред се прилага на цялата територия на училището.

(6) По смисъла на Правилника за вътрешния трудов ред територията на училището включва сградата, училищния двор и прилежащите площи.

Чл. 3. Правилникът за вътрешния трудов ред е изработен в съответствие с разпоредбите на чл. 181 от Кодекса на труда, подзаконовите нормативни актове по прилагането на Кодекса на труда, ЗПУО, нормативните документи, прилагани в системата на образованието, действащ КТД и Правилника за дейността на ОУ „Васил Евстатиев Априлов” с. Рабиша при спазване изискванията на чл. 37 от Кодекса на труда.

Чл. 4. С разпоредбите на Правилника за вътрешния трудов ред са запознати работниците и служителите на училището и той е неразделна част от индивидуалните трудови договори.




 Чл. 5. Правилникът за вътрешния трудов ред е поставен постоянно на информационното табло в учителската стая на училището.

 Глава ІІ. Специална част
Чл. 6. (1) Училището през учебната година се отваря в 7.00 часа и се затваря в 17.00 часа от хигиениста или образователния медиатор/ по график/.
(2) По време на ваканциите сградата се отваря в 8 часа от хигиениста или образователния медиатор по график и се затваря в 17:00 часа от хигиениста.

(3) Изключения по ал. 1 и ал. 2 се допускат само в случаи на организирани от училището родителски срещи и извънкласни дейности или след изрична писмена заповед на директора.

(4) Събота и неделя, както и на национални и официални празници, училището се отваря само с изрична писмена заповед на директора.

(5) Графикът на учебните занятия и пропускателния режим в сградата на училището се определя с писмена заповед на директора не по-късно от 15.09. на всяка календарна година.

(6) Учебният процес е организиран в една смяна – целодневно с начало от 8.00 часа и край, съгласно дневният режим на училището.

Чл. 7. Тютюнопушене и хазартни игри на територията на училището са забранени. Забранява се употребата на алкохол, наркотици, и цигари в помещенията и в района на училището.

Чл. 7 /1/ Въвеждам изрична забрана за употреба на електронни цигари и вейпове в образователната институция и прилежащите и площи.

Чл. 8. Всички служители на ОУ „Васил Евстатиев Априлов” с.Рабиша са длъжни да спазват трудовата дисциплина и да работят в съответствие с изискванията за безопасни и здравословни условия на труд и опазване на околната среда. При постъпване на работа на всеки служител се провежда първоначален инструктаж, информира се за основните задължения за съответната длъжност и правилата за безопасност, охрана на труда и опазване на околната среда.

Чл. 9. (1) Служителите на училището преминават и всички инструктажи и обучения, посочени от работодателя и свързани с безопасните и здравословни условия на труд. Инструктажът се провежда от служител на училището, натоварен с тези задължения в периодичност, посочена от закона и службата за трудова медицина.

 (2) Служителите са длъжни да спазват изискванията за безопасни и здравословни условия на труд. Да се грижат за опазване на живота и здравето на учениците по време на учебно-възпитателния процес и другите мероприятия, като при необходимост търсят своевременна медицинска помощ. Неспазването на тези задължения представлява нарушение на трудовата дисциплина и е основание за търсене на дисциплинарна отговорност.

(3) Служителите имат право на лични предпазни средства в случай, че конкретно възложената им работа го изисква. Те са длъжни да носят тези предпазни средства. Неизпълнението на задължението за носене на личните предпазни средства, последиците от нередовното им носене, отговорността на служителите в случаите на нередовната им употреба при настъпване на трудова злополука, аварии, професионални заболявания – работодателят ще приема, че има принос от страна на служителите за настъпването на тези събития.

(4) Училището има сключен договор със служба по трудова медицина за профилактични медицински прегледи на всички свои служители. Служителите са длъжни да се явяват на периодични медицински прегледи съобразно графика за извършването им. Неявяването на тези прегледи работодателят ще счита за нарушение на трудовата дисциплина.

Чл. 10. Изплащането на трудовите възнаграждения се извършва по банков път. При изплащане по банков път служителите представят документ за IBAN, на който да се превеждат сумите. Изплащането се осъществява веднъж в месеца до 10-то число.
Чл. 11. ОУ „Васил Евст.Априлов” с. Рабиша повишава квалификацията на служителите си, като ги изпраща на различни обучения и квалификационни курсове. Част от обученията се осъществява чрез сключване на договор за повишаване на професионалната квалификация съобразно чл. 234 от Кодекса на труда или в допълнителни споразумения към индивидуалния трудов договор.

Чл. 12. ОУ „Васил Евстатиев Априлов” с. Рабиша като администратор на лични данни по смисъла на ЗЗЛД събира , съхранява, организира и обработва личните данни на своите служители при спазване разпоредбите на ЗЗЛД и при съблюдаване задълженията на страните по индивидуалния трудов договор.
Глава ІІІ. Работно време, почивки и отпуски
Раздел І. Работно време
Чл. 13. Нормалната продължителност на седмичното работно време е 40 часа, а нормалната продължителност за деня е 8 часа.

Чл. 14. Работното време на директора на училището е 8 часа дневно от 8:00 до  16:30 часа, с обедна почивка от 12:30  до 13:00 часа.
Чл. 15. (1) Работното време на учителите е 8 часа дневно- от 8,00 до 16,30 ч. През учебно време учителите са длъжни да бъдат в училище 15 минути преди началото на първия си учебен час.


РАБОТНО ВРЕМЕ И ЗАДЪЛЖЕНИЯ НА ПЕДАГОГИЧЕСКИТЕ СПЕЦИАЛИСТИ
Чл. 16 (1) Работното време на педагогическите специалисти се определя съобразно Кодекса на труда, Закона за предучилищното и училищното образование, подзаконовите нормативни актове, действащия Колективен трудов договор за системата на предучилищното и училищното образование и настоящия Правилник за вътрешния трудов ред.

(2) При установено пълно работно време нормалната продължителност на работния ден на педагогическия специалист е 8 часа, освен когато за конкретното трудово правоотношение е установено друго съгласно действащото трудово законодателство, колективния или индивидуалния трудов договор.

(3) Работното време на педагогическите специалисти включва изпълнението на всички трудови задължения, произтичащи от заеманата длъжност, длъжностната характеристика, заповедите на директора, утвърдените графици и действащата нормативна уредба.

(4) В рамките на установеното работно време педагогическите специалисти изпълняват, включително, следните дейности:

1. провеждане на учебни часове съобразно утвърденото седмично разписание и определената преподавателска норма;

2. планиране, подготовка и организация на учебно-възпитателния процес;

3. проверяване и оценяване на знанията, уменията и компетентностите на учениците;

4. попълване, водене и поддържане на задължителната училищна документация;

5. провеждане на консултации с ученици, включително консултации за преодоляване на обучителни затруднения, за допълнителна работа и подкрепа на учениците;

6. провеждане на консултации с родители и участие в срещи и разговори с родители, свързани с обучението, възпитанието, развитието и подкрепата на учениците;

7. участие в педагогически съвети, работни срещи, методически обединения, екипи и други форми на организационна и професионална дейност;

8. участие в дейности по превенция и интервенция при проблеми, свързани с поведението, агресията, тормоза и безопасността на учениците;

9. участие в родителски срещи и други дейности, свързани с взаимодействието между училището, учениците и родителите;

10. участие в организирани от училището мероприятия, инициативи, празници, състезания, олимпиади, екскурзии, посещения и други дейности, свързани с образователния процес;

11. изпълнение на функциите на ръководител на групи за занимания по интереси, финансирани по национални програми и/или други форми на национално финансиране, когато такива са възложени на педагогическия специалист;

12. изпълнение на функциите на ръководител на групи по проект „Толерантност без граници!“, когато педагогическият специалист е определен със съответния административен акт/заповед за ръководител на група;

13. участие в други проекти, програми и дейности с допълнително финансиране, когато са възложени със заповед на директора и са свързани с професионалните задължения на педагогическия специалист;

14. подготовка на материали, ресурси, документация и отчети, свързани с възложените дейности по национални програми, проекти и други инициативи;

15. самоподготовка и други дейности, свързани с изпълнението на професионалните задължения.

(5) Провеждането на консултации с ученици и родители, участието в педагогически и организационни дейности, както и изпълнението на възложени дейности по национални програми и проекти представляват трудови дейности, свързани с изпълнението на длъжността, и се извършват съобразно утвърдените графици, заповеди, планове и други организационни документи на училището.

(6) Часовете за занимания по интереси, провеждани от ръководители на групи за занимания по интереси с национално финансиране, както и часовете по проект „Толерантност без граници!“, се провеждат по предварително изготвени и утвърдени графици.

(7) Дейностите по провеждане на часовете на групите за занимания по интереси и групите по проект „Толерантност без граници!“ се провеждат в определените за това часове съгласно утвърдените графици и не се включват в преподавателската норма за задължителна преподавателска работа по седмичното разписание.

(8) Обстоятелството, че часовете по ал. 7 са извън установената преподавателска заетост по седмичното разписание, не означава, че съответната дейност не е трудова дейност или че педагогическият специалист е освободен от задължението да я изпълнява. За педагогическия специалист, на когото е възложено ръководството на съответната група, провеждането на часовете по утвърдения график е задължително.

(9) Педагогическите специалисти, определени за ръководители на групи за занимания по интереси и/или на групи по проект „Толерантност без граници!“, са длъжни да провеждат занятията съобразно утвърдения график, да водят необходимата документация и да изпълняват изискванията за отчетност на съответната програма или проект.

(10) При промяна на график, невъзможност за провеждане на занятие или необходимост от заместване педагогическият специалист е длъжен своевременно да уведоми директора или определено от него длъжностно лице. Не се допуска самоволно отменяне, преместване или пропускане на занятие.

(11) Самоподготовката на педагогическия специалист може да се извършва в предпочитана от него среда, когато това е допустимо съгласно действащия Колективен трудов договор / чл. 37 от КТД/ и организацията на работа в училището.

(12) Използването на предпочитана среда за самоподготовка не представлява намаляване на установеното работно време и не освобождава педагогическия специалист от задължението да изпълнява всички възложени му трудови задължения.

(13) Когато педагогическият специалист има задължение да присъства физически в училището – за учебни часове, консултации, педагогически съвети, заседания, родителски срещи, дежурства, занятия по интереси, дейности по проекти, организационни дейности или други възложени служебни дейности – той е длъжен да присъства през целия определен за съответната дейност период.

(14) Педагогическият специалист няма право едностранно да определя, че след приключване на преподавателската си норма за деня работният му ден е приключил. Остатъкът от установеното работно време се използва за изпълнение на останалите трудови задължения, включително подготовка, консултации, документация, организационни дейности, работа с ученици и родители и други възложени дейности.



СПАЗВАНЕ НА УСТАНОВЕНОТО РАБОТНО ВРЕМЕ

Чл. (17) Всеки педагогически специалист е длъжен да спазва установеното работно време, утвърдените графици, седмичното разписание, графиците за консултации, графиците за занимания по интереси, графиците по проекти и всички други графици, утвърдени от директора.

Чл. (18) Педагогическият специалист е длъжен да се явява своевременно на работа, да започва и приключва работа в установеното време и да изпълнява възложените му трудови задължения през работното време.

Чл. (19) Не се допуска:

1. закъснение за учебен час или друга възложена дейност;

2. преждевременно приключване на учебен час или друга възложена дейност;

3. самоволно напускане на училището през работното време;

4. неявяване на занятие по занимания по интереси или по проект;

5. самоволно преместване или пропускане на консултация, занятие или друга възложена дейност;

6. отказ от изпълнение на възложена дейност без законово основание;

7. системно неспазване на установеното работно време или утвърдените графици.

Чл. (20) Педагогическият специалист е длъжен да уведомява своевременно директора при възникване на обективна причина, която препятства изпълнението на възложена дейност, като отсъствието или промяната се извършват само след надлежно разрешение, когато такова се изисква.



ОТГОВОРНОСТ ПРИ НАРУШАВАНЕ НА ТРУДОВАТА ДИСЦИПЛИНА

Чл.(21) Неспазването на установеното работно време, неявяването или закъснението за работа, самоволното напускане на работното място, неявяването на задължителна дейност или неизпълнението на възложени трудови задължения могат да представляват нарушение на трудовата дисциплина.

Чл.(22) При установяване на нарушение директорът извършва проверка и предприема действия съобразно разпоредбите на Кодекса на труда.

Чл.(23) При наличие на основания за дисциплинарна отговорност на работника или служителя могат да бъдат наложени предвидените в Кодекса на труда дисциплинарни наказания:

1. забележка;

2. предупреждение за уволнение;

3. уволнение.

Чл.(24) При определяне на дисциплинарното наказание се вземат предвид тежестта на нарушението, обстоятелствата, при които е извършено, поведението на работника или служителя, наличието на предходни нарушения и всички други относими обстоятелства, съобразно Кодекса на труда.

Чл.(25) Преди налагане на дисциплинарно наказание директорът изисква писмени обяснения от работника или служителя и спазва установената в Кодекса на труда процедура.

Чл.(26) При повторни или системни нарушения на установеното работно време и/или неизпълнение на възложени трудови задължения директорът може да предприеме последващи дисциплинарни действия при условията и по реда на Кодекса на труда.

Чл.(27) (1) Настоящите разпоредби не ограничават правата на педагогическите специалисти, произтичащи от Кодекса на труда, Закона за предучилищното и училищното образование, действащия Колективен трудов договор и други нормативни актове.

 (2) За всички учители е задължително изпълнението на заповедите на директора, задълженията, съгласно длъжностната им характеристика и задълженията, определени с приетите планове на комисиите, методичните обединения, работните оперативни планове, наредби, графици, седмични задачи и други, утвърдени от директора.

(3) След изпълнението на посочените задължения, учителите могат да бъдат извън училище за подготовка и самоподготовка на учебния процес.

(4) По време на ваканциите учителите дежурят в рамките на осем часов работен ден от 8.00 до 16.30 часа, с обедна почивка от 12.00 до 12.30 часа.

Чл. 28. Работната заетост на учителите ГЦОУД е 30 часа седмично - от 11.30 ч. до 17.30 ч. всеки работен ден.
Чл. 29. (1) Непедагогически персонал са на 4 и 8 часов работен ден:

1. Счетоводителя 
2. Касиер-домакина работи на 4 часов работен ден от 8:00 до 12:00ч. с почивка от 10:00 до 10:15 часа.
3. Готвачката е на 4 часов работен ден – от 09:00 до 13:00 часа с почивка от 10:30 до 10:45 часа.

4. Чистачката и чистач/хигиениста в училище са на 8 часов работен ден: от 7:00 до 12:00 часа и от 13:30 до 16:30 ч.
5. Огнярът е на 4 часов работен ден от 6.00 до 08:00 часа и от 10:00 до 12:00ч.

(3) В неучебно време чистачката, чистач-хигиениста, готвачът и огнярът работят:
1.Чистачката и чистач-хигиениста на 8 часов работен ден  в училището  от 8:00 до 17:00 ч. с обедна  почивка от 12:00 до 13:00 часа.
2. Готвачът  от 8:00 до 12:00 часа.

3. Огнярът от 8:00 до 12:00 ч. с  почивка от 10:00 до 10:15 часа.
Чл. 30. (1) В случай, когато учителят, служителят или работникът не могат да се явят на време на работа, те са длъжни да уведомят предварително за това директора.

(2) В случай, когато на учителя, служителя или работника се налага да напусне работа преди края на работното време, той може да направи това само след уведомяване и разрешение от директора.

(3) Отсъстващите по болест учители, служители или работници са длъжни да информират директора за причината за нетрудоспособност, продължителността на отсъствието, вида на болничния лист (първичен или продължение) до 24 часа от настъпването на събитието.

 Раздел ІІ. Почивки
Чл. 31. Почивката не се включва в работното време.

Чл. 32. Служителите в училището ползват следните почивки:

1. Дневна почивка - половин час за служителите на 8 часов работен ден и се ползва в интервала от 9:00 до 15:00 часа. Учители – през междучасията;

2. Междудневна почивка не по-малко от 12 часа;

3. Междуседмична почивка – не по-малко от 48 часа, които се ползват непрекъснато в два последователни дни, от които единия поначало е неделя;

4. Почивка на официални празници, определени в Кодекса на труда или в Постановление на Министерски съвет за начина на ползването им.

Раздел ІІІ. Отпуски
Чл. 33. Директорът ползва платен годишен отпуск в размер на 48 работни дни по чл. 155, ал. 3 от КТ.

Чл. 34. (1) Учителите ползват платен годишен отпуск на основание чл. 155, ал. 3 от КТ и чл. 24, ал. 1 от НРВПО в размер на 48 работни дни. Платеният годишен отпуск на учителите се ползва през ваканциите, като по изключение, когато важни причини налагат това, може да се ползва и през учебно време.

(2) По-големи размери на платения годишен основен, удължен и допълнителен отпуск на членовете на трудовия колектив в училището могат да се уговарят в КТД, както и между страните на трудовото правоотношение.

(3) Неплатен отпуск над 30 работни дни, но за не повече от една календарна година се разрешава по изключение на педагогическия персонал само преди започване на учебната година.

Чл. 35. Педагогическият и непедагогическият персонал имат право на платен отпуск по чл. 157, ал. 1 от КТ при случаите – сключване на граждански брак или смърт на роднина в размер на 2 работни дни. В тридневен срок след даденото събитие лицето, ползвало отпуск по чл. 157, ал.1 от КТ е длъжно да представи документ, издаден от съответните органи и удостоверяващ даденото събитие.

Чл. 36. Отпускът се разрешава въз основа на писмено заявление, подадено от служителя в срок от пет работни дни преди началото на ползването му. Въз основа на заянлението се издава заповед за времето, през което служителят ще ползва платения си годишен отпуск. Започването на ползването на отпуска става след писмено разрешение на директора. Неспазването на този ред представлява нарушение на трудовата дисциплина и е основание за реализиране на дисциплинарна отговорност.

Чл. 37. В случай на временна нетрудоспособност на служителя, той е длъжен преди започване на работното му време да уведоми директора или негов заместник и представи болничен лист в сроковете, указани в Наредбата за експертиза на работоспособността.

Чл. 38. Правото на допълнителен платен годишен отпуск на членовете на синдикалните организации при условията на чл. 57, ал. 2 от КТ се удостоверява по депозиран списък, подписан от ръководството на съответната легитимна синдикална организация;

Чл. 39. Ползването на всички видове отпуск, с изключение на този за временна нетрудоспособност, се разрешава след подаване на писмена молба от лицето за преценка и писмена заповед от директора.

Чл. 40. Ползването на платения годишен отпуск става наведнъж или на части, като това не пречи на учебния процес или на кампанийни мероприятия - изпитна сесия, дейности по прием и др.

Глава ІV. Условия за наемане на служители на трудов договор в ОУ „Васил Евстатиев Априлов” с. Рабиша

Чл. 41. Трудовият договор се сключва между служителя и работодателя на български език в писмена форма преди постъпване на работа в три еднообразни екземпляра.

Чл. 42. (1) Кандидатите за работа подават следните документи:

1. писмено заявление  за постъпване на работа до директора;

2. трудова автобиография - СV;

3. други документи, ако за длъжността се изискват такива.

(2) За сключване на трудовия договор, одобрените кандидати трябва да представят:

1. копие на документ за самоличност;

2. копие на документ за придобито образование, специалност, квалификация, правоспособност, научно звание или научна степен, съобразно изискванията за длъжността или работата, за която кандидатства;

3. трудова или осигурителна книжка, оформена от всички предходни работодатели;

4. свидетелство за съдимост, ако се изисква;

5. медицинско свидетелство;

6. служебна бележка или военна книжка, удостоверяваща времето за отбиване на редовна военна служба, когато то се зачита за трудов стаж;

7. документи за придобит трудов стаж с данни на какви длъжности и при кои работодатели.

(3) Необходимите документи, за сключване на трудов договор трябва да са налични в училището най-малко до 5 работни дни преди датата на постъпване.

(4) На служителя срещу подпис се връчва трудов договор, длъжностна характеристика и справка за подадени уведомление до НАП по чл. 62, ал.4 от КТ. Запознава се с този правилник и полага подпис.

Чл. 31. (1) Трудовите договори на работниците и служителите в предприятието се прекратяват по реда и на основанията, предвидени в Кодекса на труда.

(2) При прекратяване на трудовия договор работодателят издава заповед за прекратяване в необходимия брой екземпляри, която се връчва срещу подпис на служителя.

3) При прекратяване на трудовото правоотношение, независимо от правното основание, работодателят вписва в трудовата книжка данните, свързани с прекратяването и я предава незабавно на работника или служителя срещу подпис в обходния лист и декларация за предадена трудова книжка. 

Глава V. Права и задължения на училищния персонал :
Раздел І. Ръководство :
Чл. 43. (1) Директорът:

1. Организира, ръководи и отговаря за цялостната дейност на училището в съответствие с чл. 257, ал. 1 от ЗПУО и Правилника за дейността на училището.

2. Осъществява кадровия подбор. Сключва, изменя и прекратява трудови договори с педагогическия и непедагогическия персонал.

3. Осъществява дейността си със заповеди и наредби, които са задължителни за всички учители, служители и ученици.

4. Представлява училището пред държавните органи и други лица.

5. Спазва договореностите на КТД.

6. Осъществява контрол върху работата на всички учители, служители и ученици.

7. Отчита дейността на училището пред ПС.

8. Отчита административно стопанската дейност пред ОС.

9. Осигурява условия за здравно-профилактична дейност в училище.

10. Контролира и отговаря за правилното водене и съхраняване на задължителната 
 училищна документация.
11. Съдейства на компетентните органи за установяване на нарушенията по чл. 347 от ЗПУО.

12. Организира приемането на ученици, обучението и възпитанието им в съответствие с държавните образователни стандарти.

13. Награждава и наказва ученици и служители в съответсввие с кодекса на труда и ЗПОУ.

	Раздел ІІ. Учители
Чл. 44. Учителят е длъжен да:

1. Изпълнява задълженията си определени в КТ, ЗПОУ, нормативните актове в системата на предчилищното и училищното образование и в длъжностната му характеристика.

2. Усъвършенства професионалната си подготовка.

3. Опазва живота и здравето на учениците по време на образователно-възпитателния процес и на други дейности, организирани от училището.

4. Създава условия за развитие на познавателните способности и интересите на учениците осигурява съзнателно и трайно усвояване на програмния материал.

5. Проверява системно и оценява знанията на учениците.

6. Присъства на заседания на Педагогическия съвет. Неприсъствие се допуска само по уважителни причини след писмено разрешение от директора.

7. Изпълнява решенията на ПС и другите органи за управление на образованието, както и предписанията и препоръките на органите, осъществяващи методическа дейност и контрол в системата на преучилищното и училищното образование.

8. Идва в училище 15 минути преди началото на първия си учебен час.

9. Напуска учителската стая след биенето на първия звънец и влиза в учебен час с биенето на втория звънец. Закъснението за час се третира като дисциплинарно нарушение съгласно КТ.

10. Вписват в началото на учебния час отсъствието на учениците. Ежечасно регистрират в ел.дневник, получени при изпитване.
11. Не допуска в учебния час външни лица.

12. Провежда учебни занятия според учебния план и учебната програма. Преподава учебния предмет на книжовен български език, с изключение на учебните предмети „чужд език”. Общува с децата или учениците на книжовен български език и да ги подпомага да усвояват книжовно-езиковите норми.

13. Уплътнява учебния час и не нарушава неговата продължителност, като за това стриктно се придържа към сигнала на училищния звънец.

14. Изисква от учениците да опазват имуществото и им търси отговорност при установени материални щети в класните стаи .

15. Вписва в ел. дневник методичните единици в края на учебния ден – до 18:00 часа, в който са взети. При невнесен материал учителят подлежи на финансови и дисциплинарни санкции.

16. В едномесечен срок от началото на всяка учебна година подава писмена декларация пред директора на училището относно обстоятелството дали през предходната учебна година е предоставял образователни услуги срещу заплащане, както и относно липсата на конфликт на интереси. "Конфликт на интереси" е налице, когато образователните услуги срещу заплащане се предоставят на ученици, които се обучават в училището, в което учителят преподава, с изключение на случаите на образователни услуги, определени с наредба на министъра на образованието и науката.
17. Уведомява в писмен вид ръководството най-малко три работни дни предварително при вземането на отделни методични единици извън училището, както и във всички други случаи на извеждане на ученици.

18. Уведомява в писмен вид ръководството най-малко три работни дни предварително при организиране на извънкласни дейности с ученици от училището, като посочва план на дейностите, място на провеждането им и представя списък с имената на учениците и паралелката им.

19. Отговорността за учениците при организирани училищни мероприятия се поема изцяло от учителите, които организират съответното мероприятие. За целта подписват декларация.

20. Не напуска класната стая по време на час.

21. Дежури по график, утвърден със заповед на директора.

22. Участва в родителските срещи на паралелките, в които преподава.

23. Уважава гражданските права и човешкото достойнство на колегите си, учениците и техните родители.

24. Дава веднъж в седмицата консултации на учениците си и техните родители, по утвърден от директора в началото на всеки срок график. Проведените консултации се отразяват в книга за консултациите, като се посочва датата, часа, имената на консултираните и целта на консултацията.

25. Уведомява преди започване на учебните си часове директора, когато се налага да отсъства, за осигуряване на заместник с оглед недопускане на свободни часове.

26. Информира писмено и на индивидуални срещи родителите за успеха и развитието на детето или ученика, за спазването на училищната дисциплина, както и за уменията му за общуване и интегриране в училищната среда, да ги насочва към форми за допълнителна работа с оглед възможностите, потребностите и желанията на детето или ученика при зачитане на тяхното право да вземат решения.

27. Изготвя и предава на директора програмите за ИУЧ и ФУЧ, както и тематичните разпределения по съответните учебни предмети за класовете, на които преподава.

28. Ползва платен годишен отпуск по предвидения в този Правилник ред.

29. Ползва отпуск по време на училищните ваканции и по изключение през учебно време.

30. Изпълнява разпорежданията на училищното ръководство по време на ваканциите съобразно утвърдения от Директора график за дежурствата.

31. Дежури в училището като дежурен учител два пъти седмично, по график, утвърден със заповед на директора.

32. Води редовно и съгласно изискванията задължителната училищна документация и в края на учебната година я предава на директора в изправност.

33. Отговаря за правилното и редовно попълване на задължителната училищна документация.

34. Дава необходимите справки, отчети, информации, изисквани от училищното ръководство.

35. Спазва изготвените и утвърдени от директора графици и седмични задачи в училище.

36. Организира възпитателни дейности в паралелки със свободен час или отстранени от учебен час ученици по нареждане на ръководството.

Чл. 45. Учителят няма право да:

1. Видоизменя произволно учебните планове и програми с цел претоварване или намаляване на образоваността на учениците.
2. Пропагандира партийно-политическа или религиозна идеология, както и друг вид пристрастност в образователния процес.

3. Използва форми на психическо, морално, физическо или административно насилие при взаимоотношенията си с учениците.

4. Подстрекава, организира, провежда в дейността с учениците застрашаващи безопасността, здравето, морала, правата и свободата на личността мероприятия.

5. Да използва служебното си положение за лично облагодетелстване.

6. Да събира пари от учениците.

7. Да изпраща ученици по време на учебни занятия в или извън сградата на училището за изпълнение на задачи, несвързани с учебния процес.

8. Извършва образователни услуги срещу заплащане на ученици, които се обучават или ще полагат изпити в училището.

9. Извършва образователни услуги на ученици във връзка с подготовка за изпити, ако участва при изготвяне на темите или задачите за приемните и държавните зрелостни изпити, както и при оценяване на тези изпити.

10. Да разпространява информация от заседанията на Педагогическия съвет и оперативните съвещания, некасаеща учениците, както и да разпространява информация, засягаща личността и семейството на учениците.

11. Коментира и критикува пред учениците и външни лица личността и професионалната дейност на колегите си.

12. Ползва мобилен телефон по време на учебните часове.

13. Пуши, да внася и да употребява алкохол в училището, както и извън него при провеждане на мероприятия и дейности, в които участват деца или ученици.

14. Внася в училището оръжие, както и други предмети, които са източник на повишена опасност.

15. Да взема часове извън определеното седмично разписание без разрешение на ръководството.

16. Да участвува в съвещания, събрания и други сбирки, които не са свързани с преките му задължения съгласно длъжностната характеристика в работно време.

17. Да провежда извънкласни дейности без разрешение на ръководството.

18. Поверява училищна документация на ученици.

Чл. 46. Дежурният учител е длъжен да:

1. Идва за дежурството си в 07:30 часа за установяване състоянието на училищната база и подготовка на образователно-възпитателния процес.

2. Влиза последен в час, след като всички учители и ученици са сторили това.

3. Изисква от учениците да са в клас след биене на първият звънец.

4. Наблюдава за спазване на реда и дисциплината в коридорите и двора на училището.

5. Информира ръководството за неизправности, за извършени нарушения и нанесени щети, участва в установяване на извършителя и взема мерки за отстраняване на нанесените щети.

6. Всяко междучасие следи за реда и дисциплината в определения му район. При констатирани нередности съобщава незабавно на ръководството. При необходимост се съставя констативен протокол.

7. Носи отговорност за реда и дисциплината в района.

8. Изпълнява задълженията си до приключване на последния учебен час.

Раздел ІІІ. Класни ръководители
Чл. 47. (1) Класният ръководител отговаря за цялостната дейност на поверения му клас.

(2) Носи отговорност за реда в учебната стая на своя клас. Съставя своевременно констативен протокол за извършени повреди, похабяваня или унищожаване на училищния инвентар, като предприема адекватни мерки за възстановяване на ненасени щети.

(3) Няма право да поверява училищна документация на ученици или да разрешава попълването й от ученици.

(4) Контролира и отговаря за вписването на всички оценки и отсъствия в ел. дневник на учениците всеки месец до десето число.

(5) Класният ръководител е длъжен да:

1. Провежда час на класа и отразява в ел.дневник седмичното разписание.

2. Запознае родителите на първата родителска среща с правата и задълженията на учениците и родителите съгласно ЗПУО и Правилника за дейността на училището; системата за известяване състоянието на ученика, Училищния учебен план, графика на приемното време на учителите в училището; графика за класни и контролни работи на паралелката.

3. Запознае учениците в първия час на класа с ЗПУО, Правилника за дейността на училището, с техните права и задължения, с Правилника за осигуряване на безопасни условия на обучение, възпитание и труд и с Етичния кодекс на училищната общност.

4. Дава информация за становища, мнения и въпроси, обсъждани на ПС и на оперативни съвещания.

5. Не обсъжда публично въпроси, свързани с успеха и поведението на отделните ученици от паралелката на родителски срещи.

6. Състави в началото на учебната година списък с имената на личните лекари на учениците от поверения му клас.

7. Приема целогодишно електронните медицински бележки за отсъствия по уважителни и неуважителни причини. Класния ръководител може да разрешава на учениците да отсъстват до 15 дни по домашни причини за учебна година с уведомително писмо от родителя.

8. Отговаря за цялостната дейност на поверения му клас, изготвя и предоставя на родителя характеристика, в която прави преценка за развитието на ученика в образователния процес и спазване на училищната дисциплина за всеки ученик срещу подпис в края на учебната година.

9. Приключва отсъствията на учениците в законоустановените срокове.
10. Организира и контролира дейността на дежурните за седмицата ученици от класа.

11. Води редовно задължителната училищна документация на класа:

а) Електронен дневник на класа;

б) Книга за подлежащите на задължително обучение ученици до 16 годишна възраст;

в) Друга документация, възникваща в процеса на работа.

12. При завършване на основно образование изготвя цялостна характеристика за развитието на ученика, която е неразделна част от свидетелството за основно образование .

13. Изготвя характеристика и в случаите на преместване на ученик в друго училище.

14. Участва с класа в организиране на училищни прояви.

15. Провежда полезен и подходящ за възрастта на учениците образователен процес, съгласно утвърден от директора план на класния ръководител.

16. Поддържа контакти с родителите на учениците от класа.

17. Уведомява родителя (настойника) на ученика и дирекция „Социално подпомагане” по местоживеенето му за извършено от ученика нарушение и за предстояща процедура за налагане на наказание по чл. 199 от ЗПУО и чл. 64, ал. 1 от Правилника за дейността на училището. Уведомяването на родителя се удостоверява с подписа му върху уведомителното писмо.

18. Докладва писмено на директора не по-късно от 7 дни преди заседание на ПС за направени от ученик 5 или повече неизвинени отсъствия, за извършени нарушения, които ще бъдат обсъждани на ПС. В противен случай класния ръководител подлежи на административни санкции.

19. Предлага ученици за награди, похвали и наказания.

20. Търси спонсори за набавяне на средства за класа, класната стая, училището или за отделна проява.

21. Анализира и оценява рисковите фактори върху учениците от паралелката и предприема превантивни и корективни мерки за справяне с тях.

22. Контролира посещаемостта на учебните часове от учениците в паралелката.

23. Консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага.

24. Провежда втори час на класа ежеседмично за водене на документация и работа с родители и ученици по утвърден график съгласно заповед на директора и го отразява в ел дневник на класа.

25. Привежда в действие и изпълнява решенията на ПС и разпорежданията на ръководството, които се отнасят до поверения му клас.

26. Уведомява писмено родителите за направени над 5 неизвинени отсъствия и на всеки следващи 5 отсъствия.

27. Дава необходимите справки, отчети, информации, изисквани от училищното ръководство.

 

Раздел ІV. Учител в група за ГЦОУД
Чл. 48. Учителят в група за ГЦОУД е длъжен да:

1. Бъде в училище 15 минути преди и след дежурството си.

2. Изпълнява всички задължения на учителите и се ползва с техните права

3. Води самоподготовката, организирания отдих и заниманията по интереси.

4. Изпълнява нормата си преподавателска заетост, определена с НАРЕДБА № 4 ОТ 20 АПРИЛ 2017 Г. ЗА НОРМИРАНЕ И ЗАПЛАЩАНЕ НА ТРУДА.

5. Носи отговорност за резултатите от образователния процес на учениците заедно с останалите преподаватели и поддържа постоянни взаимоотношения с класните ръководители и учители.

6. Следи и отговаря за редовното присъствие на учениците и взема необходимите мерки при направени нарушения.

7. Поддържа контакти с родителите на учениците от ГЦОУД.

8. Напуска училищната сграда след изпращане на учениците от ГЦОУД.

9. Изпълнява и други задачи, възложени от директора. 

Раздел V. Образователни медиатори

Чл. 49. Образователните медиатори изпълняват задълженията си съгласно длъжностна характеристика. Освен това:

1. Подпомагат класните ръководители във връзката им с родителите

2. Образователниат медиатор по ПМС №100 придружава пътуващите ученици и подпомага учителите в организирането и провеждането на дейностите в рамките на учебния ден

Глава VІ . Друг персонал
Чл. 50. Домакинът, счетоводителят, готвачът и хигиенистите са със задължения, определени в длъжностната им характеристика.

Чл. 51.  Хигиенистите хигиенизират преди и след часовете определения им район според плана за хигиенизиране на училищната сграда  и дворните площи, което е неразделна част от този правилник. В условията на COVID-19 спазват всички правила за дезинфикция на тоалетните, класните стаи и всички помещения в училищната сграда.
Глава VІI. Трудова дисциплина и дисциплинарна отговорност
 Чл. 52. Виновното неизпълнение на трудовите задължения е нарушение на трудовата дисциплина. Нарушителят се наказва с предвидените в Кодекса на труда дисциплинарни наказания независимо от имуществената, административно-наказателната или наказателната отговорност, ако такава отговорност се предвижда.

Чл. 53. За нарушения на трудовата дисциплина се считат всички нарушения, подробно визирани в Кодекса на труда, в разпоредбите на настоящия Правилник, както и в Правилника за дейността на училището и в клаузите на индивидуалния трудов договор.

Чл. 54. Нарушение на трудовата дисциплина е и неизпълнение на задълженията, произтичащи от длъжностната характеристика, ЗПУО и останалите нормативни документи в системата на преучилищното и училищното образование.

Чл. 55. Неизпълнението на Правилника за вътрешния трудов ред е нарушение на трудовата дисциплина. За нарушение на правилника се счита всяко неизпълнение на задълженията, посочени в правилника. При констатиране на такива училищното ръководство определя наказанията съгласно действащите към момента разпоредби на КТ.

Чл. 56. При определяне на дисциплинарното наказание се вземат предвид тежестта на нарушението, обстоятелствата, при които е извършено, както и поведението на работника или служителя, начина на работа и личните му качества и умения.

Чл. 57. За злоупотреба с доверието на Училището се считат всички действия, осъществени от Служителя в нарушение на добрите нрави, разпоредбите Кодекса на труда, на индивидуалните трудови договори, на вътрешните актове.

Чл. 58. Дисциплинарните наказания на провинилия се служител се налагат от работодателя.

Чл. 59. (1) Дисциплинарните наказания, с изключение на дисциплинарното уволнение се заличават с изтичането на една година от налагането им. Заличаването има действие занапред.

(2) Дисциплинарните наказания, с изключение на уволнението, могат да бъдат заличени от работодателя преди изтичането на срока по чл. 60, ал. 1, ако работникът или служителят не е извършил други нарушения на трудовата дисциплина. Заличаването има действие занапред.

(3) Заличаването на наказанието по предходната алинея се извършва с мотивирана писмена заповед, която се връчва на работника или служителя срещу подпис.

(4) Работодателят може да отстрани временно от работа служител, който се явява в състояние, което не му позволява да изпълнява трудовите си задължения, употребява през работно време алкохол или друго силно упойващо средство. Отстраняването продължава, докато служителят възстанови годността си да изпълнява определената му работа. През времето, докато трае отстраняването, работникът или служителят не получава трудово възнаграждение.

 Глава VІII. Имуществена отговорност

Чл. 60. (1) Служителят отговаря имуществено за вредата, която е причинил на работодателя по небрежност при или по повод изпълнението на трудовите си задължения в размер на вредата.

(2) Размерът на вредата се определя към деня на настъпването й, а ако той не може да се установи - към деня на откриването й.

(3) Ако вредата е причинена от няколко служители, те отговарят съобразно участието на всеки от тях в причиняването на вредата, а когато то не може да бъде установено - пропорционално на уговореното им месечно трудово възнаграждение. Сборът на дължимите от тях обезщетения не може да надвишава размера на вредата.

(4) Работодателят издава писмена заповед, с която определя основанието и размера на отговорността на служителя. Заповедта се връчва на служителя срещу подпис.

Чл. 61. Имуществена отговорност носят и учениците, които при умишлена повреда на училищното имущество възстановяват нанесената щета по пазарни цени.

 Глава IX. Общи разпоредби

Чл. 62. Всички работници и служители от ОУ „Васил Евст.Априлов”с.Рабиша са длъжни да се запознаят с този правилник, да го спазват и подписват в декларация за запознаване с вътрешните правила до 14 дни след утвърждаването му.

Чл. 63. Констатираните нарушения се отразяват в констативни протоколи.

Чл. 64. При прекратяване на трудовото правоотношение със Служителя той вече се счита за външно лице.

Чл. 65. Настоящия правилник е приет и актуализиран на Общо събрание на колектива с протокол № 1/01.10.2026 г., съгласно разпоредбите на чл. 181 от КТ и утвърден със Заповед на директора № 20 /02.10.2026 г.
Чл. 66. С отделна заповед той може да бъде изменян и допълван.

Чл. 67. Екземпляр от правилника е на разположение на всички служители в учителската стая.

Чл. 68. Всички неуредени с този Правилник въпроси се разглеждат съгласно действащите нормативни документи в страната и в съответствие с наредбите на МОН.




  

ЗАПОЗНАТИ С ПРАВИЛНИКА И ЗАПОВЕДТА:
	№ по ред
	Име и фамилия
	Заемана длъжност
	Подпис на лицето

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	

	7.
	
	
	

	8.
	
	
	

	9.
	
	
	

	10.
	
	
	

	11.
	
	
	

	12.
	
	
	

	13.
	
	
	

	14.
	
	
	


